Կիմ Ուջին

**Կիմ Ուջին** (, ), առավել հայտնի է որպես **Ուջին** (), հարավկորեացի երգիչ և դերասան։ Եղել է ''Stray Kids'' բոյ բենդի անդամ, որը 2017 թվականին ձևավորել է *[[JYP Entertainment]]* լեյբլը։

Սոլո կարիերա սկսելու նպատակով պայմանագիր է կնքել *10x Entertainment*- ի հետ։ Անհատական գործունեության անցնելու ընթացքում ''Twitter''- ում անանուն օգտատերերի կողմից սեռական ոտնձգությունների մեղադրանքներ են ի հայտ եկել, որոնք Ուջինիը հերքել է: Իրականացված հետաքննությունը բացահայտել է մեղադրողների կեղծիքների տարբեր ձևեր։ *Stray Kids*-ը լքելուց հետո շարունակել է իր կարիերան՝ պայմանագիր կնքելով *10x Entertainment*-ի հետ։ 2021 թվականի օգոստոսին թողարկել է իր առաջնաելույթային «The Moment: A Minor» մինի ալբոմը՝ առաջնորդող «Ready Now» սինգլով։

## Կենսագրություն
Ծնվել է 1997 թվականի ապրիլի 8-ին Կորեայի Հանրապետության Գյոնգի նահանգի Պուչհոն քաղաքում: Ավարտել է Սեուլի կատարողական արվեստի դպրոցը: Մեկ տարի եղել է *[[SM Entertainment]]*-ի պրակտիկանտ, որտեղ փորձեր է կատարել այլ ուսանողների հետ, որոնք հետագայում հանդես են եկել ''NCT''-ի կազմում:

### Կարիերա
2017 թվականի հոկտեմբերի 11-ին ներկայացվել է որպես *[[JYP Entertainment]]* լեյբլի ստաժոր: Մասնակցել է ''Stray Kids'' ռեալիթի շոուին՝ նպատակ ունենալով որպես վոկալիստ դառնալ ապագա համանուն բոյ-բենդի անդամ: Նոյեմբերի 1-ին մրցույթի թեժ պահին խումբը թվային երաժշտական խանութներում թողարկել է «Hellevator» սինգլը: 9 անդամներից բաղկացած կազմը հաստատվել է ռեալիթի շոուի վերջին էպիզոդում, և 2018 թվականի հունվարի 8-ին խումբը թողարկել է իր նախաառաջնաելույթային մինի ալբոմը՝ *Mixtape*-ը՝ «Beware» առատար սինգլով: Նրանց պաշտոնական առաջնաելույթային «*I Am Not»* մինի ալբոմը «District 9» առաջատար սինգլով թողարկվել է 2018 թվականի մարտի 26-ին։ 2019 թվականի հոկտեմբերի 28-ին *JYP Entertainment* լեյբլը հայտարարություն է տարածել անձնական հանգամանքներով պայմանավորված *Stray Kids*-ից հեռանալու և պայմանագիրը խզելու մասին:

2020 թվականի հունվարին գրառում է կատարել *[[Ինստագրամ|Instagram]]*- ի նորաստեղծ հաշվում՝ «Կիմ Ուջինը վերաթողարկում է» արտահայտությամբ: Մայիսին հանդիպում է ունեցել երկրպագուների հետ և օգոստոսին պայմանագիր է կնքել նորաստեղծ *10x Entertainment* լեյբլի հետ՝ որպես լեյբլի ցուցակի առաջին արտիստ: Իր սոլո ալբոմի թողարկման նախաշեմին 2021 թվականի հուլիսի 8-ին թողարկել է «Still Dream» նախաառաջնաելույթային թվային սինգլը: Նրա առաջնաելույթային «*The Moment: A Minor*» մինի ալբոմը և նրա առաջատար սինգլը՝ «Ready Now»-ը թողարկվել են օգոստոսի 8-ին: Նոյեմբերին տրամադրել է «Because it' s You» երգը *Let Me Be Your Knight* հեռուստասերիալի սաունդթրեքի համար: Ընտրվել է 3.5 th *Period* վեբ ֆիլմում Լի Հանիկի «լավ, գեղեցիկ տղայի» դերում և դեկտեմբերին իր ներդրումն է ունեցել «Timeless» թրեքում՝ իր սաունդթրեքի համար:

Նա մեկնել է իր առաջին համաշխարհային շրջագայությանը, որը կոչվում է «Still Drea», որը տեղի է ունեցել 2022 թվականի հուլիսին Եվրոպայում: Նկարահանվել Է *HBO Max*-ի առաջիկա «Իմ զգեստապահարան» ռոմանտիկ ֆենտեզի սերիալում՝ դառնալով առաջին հարավկորեացի դերասանը, որը մասնակցել է ընկերության գլոբալ նախագծին։ Սերիալը եթեր է հեռարձակվել 2023 թվականին:

2023 թվականի օգոստոսի 30-ին՝*10x Entertainment*- ում առաջնաելույթից 2 տարի անց վերադառնում է նոր՝ *The Moment: Bounce* (美成年) ալբոմով՝ «on My Way»-ը որպես առաջատար սինգլ։ «Say Something to Me» երգի տեսահոլովակը նախապես թողարկվել է 2023 թվականի օգոստոսի 4-ին:

2024 թվականի փետրվարի 16-ին հայտնի է դարձել, որ պատրաստվում է թողարկել նոր ալբոմ, և որ *KMR*-ը՝ *SM Entertainment*-ի դուստր ձեռնարկությունը, ձեռք է բերել նկարիչ Կիմ Ուջինի հետ պայմանագրի բացառիկ իրավունքները, երբ անցյալ տարի ձեռք Է բերել *10x Entertainment* բիզնեսը:

2024 թվականի մարտի 18-ին *[[SM Entertainment]]*-ը և *KMR*-ը՝ *SM Entertainment*-ի դուստր ձեռնարկությունը պաշտոնապես հայտարարել են, որ նա այսուհետ կզբաղվի *Kustomade* պրոդյուսերական լեյբլով:

Իր *The Moment: Bounce* (美成年) ալբոմի թողարկումից ութ ամիս անց 2024 թվականի ապրիլի 22-ին վերադարձել է իր երրորդ՝ «I LIKE THE WAY» մինի-ալբոմով և համանուն գլխավոր երգով:

Նույն թվականի հուլիսին հայտնի է դարձել, որ *KIM WOOJIN: I LIKE the WAY in Russia* շրջագայության շրջանակներում ելույթ է ունեցել Սանկտ Պետերբուրգում և Մոսկվայում:  *KIM WOOJIN: I LIKE the WAY in Latin America շրջագայության շրջանակներում մեկնել է* Մեքսիկա շրջագայության:

### Բանակ
Դադարեցնելով իր երաժշտական գործունեությունը՝ 2025 թվականի հունվարի 20-ին մեկնել է բանակ, որտեղ երիտասարդ մարտիկի կուրսն անցնելուց հետո ծառայելու է բանակային նվագախմբում։

## Քննադատություն
### Մեղադրանքներ
2020 թվականի սեպտեմբերին Ուջինին Twitter հարթակում անհայտ աղջիկները մեղադրում են սեռական ոտնձգությունների մեջ: Մեղադրող կանանցից մեկը պնդում էր, որ չնայած իր մոտեցումից հրաժարվելուն՝ նա փորձել է դիպչել իրեն և իր ընկերուհուն։ Մեկ այլ դեպքում օգտատերը պնդում էր, որ հանդիպել է բարում ապրիլի 29-ին։ Նա պնդում էր, որ այն բանից հետո, երբ ինքը մերժել է նրա բանավոր և ֆիզիկական առաջարկները, նա հայհոյել է իրեն։ Օգտատերը լուսանկար է տեղադրել, որտեղ ալկոհոլի շշեր են երևում իր և դիմացի տղամարդու մարմնի միջև, որին նա ներկայացրել է որպես Ուջին: Նա մատնանշել է Instagram-ի լուսանկարը իր հաշվից, որում նա կրում էր համապատասխան մոխրագույն բաճկոն, որը նա տեղադրել է այն օրը, երբ ենթադրաբար տեղի է ունեցել միջադեպը: Ուջինը հերքել է մեղադրանքները՝ ասելով, որ ինքը «երբեք չի հանդիպել այդ մարդուն» և «երբեք չի եղել այն վայրերում, որոնք նրանք նշել են»: Ուջինը հայց է ներկայացրել Սեուլի մետրոպոլիտենի ոստիկանության վարչություն՝ զրպարտության համար:

Հետաքննությունը պարզել է, որ լուսանկարում ոգելից խմիչքը եղել է *Glenburgie* վիսկին, որը վաճառվում էր Կորեայի Հանրապետությունում 2019 թվականի վերջից և օգնել է նեղացնել որոնման շրջանակը՝ այն ժամանակ սահմանափակ մատչելիության պատճառով: Պարզվել է, որ նկարը վերցվել է մի հաշվից, որը ոչ մի կապ չունի Ուջինի հետ: Այդ գիշեր բարից տեսահսկման ձայնագրությունները ստանալուց հետո եզրակացություն է արվել, որ 2020 թվականի օգոստոսի 31-ին արված լուսանկարը պատկանում է սեղանի երկու տղամարդկանցից մեկին, որոնցից ոչ մեկը Ուջին չէր: Հետաքննությունը պարզել է նաև, որ մեղադրողներից մեկը, որը զրպարտություն էր տարածում, և մեղադրանքները տարածող անձը երկուսն էլ Բրազիլիայի քաղաքացիներ էին: 2021 թվականի հուլիսին *10x Entertainment* լեյբլը հրապարակել է «Finger Killer» վավերագրական ֆիլմը, որը վերաբերում է Ուջինին առաջադրված սեռական ոտնձգությունների կեղծ մեղադրանքներին:

## Սկավառակագրություն
### Ալբոմներ

### Սինգլներ

### Սաունդթրեքեր

## Ծանոթագրություններ

## Արտաքին հղումներ
* kimwoojin.net — официальный сайт Ким Уджина

Կատեգորիա:Ապրող անձինք
Կատեգորիա:Հարավկորեացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի դերասաններ